અા અંગેની વિગત એવી છે કે જુનાગઢ મહાપાલિકાના કોંગ્રેસી મહિલા કોર્પોરેટર ગીતાબહેન સોલંકીના પતિ રાજુભાઈ બાવજીભાઈ સોલંકી ગઈ રાતે ૧૨ વાગ્યાના સુમારે જુનાગઢમાં પ્રદિપ ટોકિઝ રોડ પરથી પસાર થઈ રહ્યા હતા ત્યારે ૧૧ શખસના ટોળાંએ તેમના પર હુમલો કર્યો હતો. તેમાંથી કોઈએ રાજુભાઈ પર ગોળીબાર કરતાં તેમને ડાબા ખભાના ભાગે ગંભીર ઈજાઓ પહોંચી હતી. અા ઘટનાને પગલે લોકોનાં ટોળેટોળાં રોડ પર અાવી ગયા હતા. ગંભીરપણે ઘવાયેલા રાજુભાઈ સોલંકીને સારવાર માટે જુનાગઢની સિવિલ હોસ્પિટલમાં ખસેડવામાં અાવ્યા છે.